Foto: Reuters /Aly Song Xitoy TIV rasmiy vakili Lu Kanning ma’lum qilishicha, KXDR yetakchisi Kim Chen Inning yadroviy sinovlarni to‘xtatish haqidagi qarori yarim orol yadrosizlanishiga turtki beradi. Bu haqda RIA «Novosti» xabar qilmoqda. «Xitoyning fikricha, KXDR tegishli qarori Koreya yarim orolidagi vaziyat yumshashi va yadrosizlanish jarayonining ilgari surilishiga turtki beradi», - deya ma’lum qildi Lu Kan. Shuningdek uning ta’kidlashicha, Xitoy yarim oroldagi vaziyatga yechim topish jarayonida faol o‘rin tutish niyatida. Eslatib o‘tamiz, avvalroq Kim Chen In Pxenyan yadro va raketa sinovlarini to‘xtatayotgani, shuningdek yadroviy sinov maydonchasini yopayotgani haqida ma’lum qildi. AQSh prezidenti Donald Tramp ham Kim Chen Inning bayonotiga munosabat bildirdi.